Rikunarita-ORG/Wikinium huggingface dataset:
# Leonardo DiCaprio

| Leonardo DiCaprio |
| --- |
|  |
| Rođenje | Leonardo Wilhelm DiCaprio  (1974-11-11) 11. novembar 1974 Los Angeles, Kalifornija, SAD |
| Godine aktivnosti | 1989–danas |
| Značajna djela | *Jack Dawson* u "Titanicu" |
| Veb-sajt | leonardodicaprio.com |

**Leonardo Wilhelm DiCaprio** (/dᵻˈkæpri.oʊ/; rođen 11. novembra 1974) jeste američki glumac i filmski producent. DiCaprio je počeo karijeru pojavljujući se u televizijskim reklamama, nakon kojih je imao manje uloge u televizijskim serijama poput sapunice *Santa Barbara* i sitkoma *Growing Pains* početkom 1990ih. Svoju filmsku karijeru počeo je ulogom Josha u filmu *Critters 3* nakon čega je glumio u filmskoj adaptaciji *This Boy's Life* (1993) zajedno sa De Nirom. Dobio je pozitivne kritike za sporednu ulogu u drami *What's Eating Gilbert Grape* (1993), a javno priznanje sa glavnim ulogama u drami *The Basketball Diaries* (1995) i romatičnoj drami *Romeo + Julija* (1996). Slavu mu je donijela epska romansa u režiji James Camerona *Titanic* (1997), koji je dobio i nagradu "Zlatni globus" za najbolji film u kategoriji drama, dok je DiCaprio za tu ulogu nominiran za najboljeg glumca u istoj kategoriji, ali nije osvojio nagradu. *Titanic* je također postao i film sa najvećom zaradom u historiji do tada.

Od početka 2000ih, DiCaprio je mnogo puta hvaljen i nagrađivan za svoj rad u brojnim filmskim ostvarenjima. Njegovi filmovi nakon *Titanica* bili su *Čovjek sa željeznom maskom* 1998., biografska kriminalistička drama *Uhvati me ako možeš* 2002. godine te epska historijska drama *Bande New Yorka* 2002. koja je također označila i njegovu prvu od mnogobrojnih kasnijih saradnji sa režiserom Martinom Scorsesem. Osim ovih, DiCaprio je bio zapažen i u ulogama u političkom ratnom trileru *Krvavi dijamant* 2006, kriminalističkoj drami *Pokojni* 2006, špijunskom trileru *Body of Lies* (2008), drami *Revolucionarni put* 2008, psihološkom trileru *Otok Shutter* (2010), naučno-fantastičnom trileru *Inception* 2010, biografskom filmu *J. Edgar* 2011. i mnogim drugim.

## Privatni život

DiCaprio nije oženjen, ali je njegov privatni život često praćen u medijima. Imao je veze s brojnim glumicama, modelima i slavnim ličnostima, kao što su Kristen Zang, Emma Miller, Gisele Bündchen, Bar Refaeli, Blake Lively, Erin Heatherton i druge.

## Reference

## Vanjski linkovi

* Leonardo DiCaprio na IMDb-ju
* Leonardo DiCaprio na Box Office Mojo